Translate the text from Welsh to English.



 
Cyflwynodd Canghellor y Trysorlys ei Gyllideb ddoe. Roedd hwn yn gyfle i fynd i'r afael ag effeithiau’r argyfwng costau byw sy’n prysur waethygu, ac i sbarduno twf economaidd.


Mae Cyllideb hefyd yn ddatganiad o flaenoriaethau. Ac mae'n amlwg o'r diffyg cyllid ychwanegol ar gyfer iechyd, gwasanaethau cymdeithasol a llywodraeth leol – heb sôn am y  gefnogaeth bitw sydd ar gael i bobl a busnesau sydd angen help yr eiliad hon – nad oes gan Lywodraeth y DU afael ar y darlun ehangach a'i bod yn fwy na pharod i ryw dincran o gwmpas yr ymylon.


Mae’r DU ar ei phen ei hun ymhlith gwledydd y G7, a’i hallbwn economaidd yn dal heb adfer i’w lefel cyn y pandemig. Mae'r Swyddfa Cyfrifoldeb Cyllidebol (OBR) yn disgwyl i economi'r DU grebachu ymhellach eleni. Ar y llaw arall, mae'r Gronfa Ariannol Ryngwladol yn rhagweld y bydd pob economi G7 arall yn tyfu. Disgwylir i ddiweithdra gynyddu hefyd yn y DU ac i incwm aelwydydd ar ôl chwyddiant ostwng 6% rhwng 2021\-22 a 2023\-24 – y gostyngiad mwyaf mewn safonau byw ers dechrau cadw cofnodion.


Cyhoeddodd y Canghellor ddoe y byddwn yn cael £178m yn ychwanegol yn ystod y ddwy flynedd nesaf (2023\-24 a 2024\-25\) yn sgil penderfyniadau gwario a wneir yn Lloegr. Ond mae ein setliad yn 2023\-24 yn dal i fod hyd at £900m yn is mewn termau real na’r hyn a ddisgwylid adeg yr adolygiad o wariant yn 2021\.


Cyllideb ar gyfer twf oedd hon i fod. Ond er bod Comisiwn Twf Ysgol Economeg Llundain, y Sefydliad ar gyfer Cydweithrediad a Datblygiad Economaidd (OECD) ac eraill wedi tynnu sylw at bwysigrwydd hanfodol buddsoddi cyhoeddus ychwanegol mewn seilwaith i wella cynhyrchiant a thwf, dim ond swm pitw o £1m o gyllid cyfalaf ychwanegol y mae’r Gyllideb hon yn ei chynnig i Gymru yn 2024\-25\.


Yr wythnos diwethaf, cymeradwyodd y Senedd Gyllideb Llywodraeth Cymru ar gyfer 2023\-24, sy'n darparu buddsoddiad ychwanegol sylweddol i'r gwasanaeth iechyd, gofal cymdeithasol ac ysgolion. Fe fyddwn ni, wrth gwrs, yn ystyried y ffordd orau o ddefnyddio'r swm bach o arian ychwanegol a gyhoeddwyd gan y Canghellor, er mwyn diwallu anghenion pobl Cymru a’n blaenoriaethau ni yng Nghymru.


Cyn y Gyllideb, roeddwn wedi pwyso ar y Canghellor i roi cymorth i aelwydydd; i roi rhagor o gyllid i wasanaethau cyhoeddus ac i fuddsoddi er mwyn hybu twf yn yr economi. Rwy’n falch ei fod wedi gwrando ar y galwadau mynych i sicrhau bod y warant pris ynni yn cael ei chynnal ar £2,500 o fis Ebrill ymlaen. Ond mae’n siom ei fod wedi gwrthod cymryd y camau ymarferol eraill y galwon ni amdanynt, sydd wedi cael sêl bendith y grŵp o arbenigwyr annibynnol sy’n cefnogi is\-bwyllgor y Cabinet ar gostau byw. Gyda’i gilydd, gallai’r rhain fod wedi gwneud gwahaniaeth go iawn i'r bobl hynny y mae’r argyfwng costau byw yn effeithio arnynt fwyaf.


Rydym wedi bod yn pwyso’n gyson ar y Canghellor i gydnabod y bobl hynny yn ein cymdeithas y mae angen y cymorth mwyaf arnynt, megis pobl anabl, pobl sy'n cael budd\-daliadau a phobl sydd â chyfrifoldebau gofal. Er bod y Canghellor wedi cyhoeddi y bydd yn gwneud rhagor i helpu pobl i gael gwaith, wnawn ni ddim cefnogi unrhyw gamau a fydd yn ei gwneud hi’n anodd i bobl gael gafael ar fudd\-daliadau neu a fydd yn gosod amodau a chosbau ar bobl sy'n cael budd\-daliadau ar hyn o bryd.


O ran y cymorth a gyhoeddwyd ar gyfer pobl dros 50 oed, ychydig iawn o effaith y mae’n debygol o’i gael os na wnaiff Llywodraeth y DU gymryd camau i wella arferion gweithio hyblyg. Mae'r OBR wedi amcangyfrif y gallai'r cynnydd yn y cyflenwad llafur o ganlyniad i'r polisïau a gyhoeddwyd yn y Gyllideb hon fod cyn ised â 55,000\. Mae cael gwared ar y cap pensiynau yn bolisi atgas sydd o fudd i'r rhai mwyaf cefnog yn ein cymdeithas – dylai’r cymorth hwn fod wedi cael ei dargedu at y rhai sydd ei angen fwyaf.


Mae'r GIG a gwasanaethau cyhoeddus eraill o dan bwysau eithriadol. Rydym yn gwneud popeth o fewn ein gallu i gynnal gwasanaethau effeithiol yma yng Nghymru. Ond mae'r Canghellor wedi dewis dal yn ôl yn y Gyllideb hon ar adeg pan fo dirfawr angen cyllid i sicrhau bod ein gwasanaethau cyhoeddus, sydd dan bwysau difrifol, yn gallu ymateb i'r pwysau sylweddol yn dilyn y pandemig a’r argyfwng costau byw, ac er mwyn sicrhau bod gweithwyr y sector cyhoeddus yn cael cyflog teg. O ystyried yr hyblygrwydd cyllidol oedd ar gael i’r Canghellor, dylai'r cyllid hwn fod wedi bod ar gael nawr.


Mae'r Canghellor yn mynnu mai sicrhau twf yn economi’r DU yw ei flaenoriaeth. Mae wedi cyhoeddi £20m ar gyfer gwaith y mae angen ei wneud i’r morglawdd ym mhorthladd Caergybi, ond roedd diffyg amlwg fel arall o ran buddsoddiad cyfalaf. Mae cyfoeth o gyfleoedd ar  gael i fuddsoddi er mwyn hybu twf economaidd, gan gynnwys y rheilffyrdd, ynni adnewyddadwy ac ymchwil a datblygu yng Nghymru.  Unwaith eto, mae’r Canghellor wedi methu â chydnabod y rhain.


Gan Lywodraeth y DU y mae’r gallu i fynd i’r afael â materion costau ynni ac mae angen mwy o gefnogaeth i fusnesau, yn enwedig i’r diwydiannau sy’n drwm eu defnydd o ynni a hefyd elusennau.


Mae’r Canghellor yn dal ati i gynnig atebion annigonol tymor byr. Ond fe wnawn ninnau ddal ati i ganolbwyntio ar ddiogelu gwasanaethau cyhoeddus rheng flaen, gan helpu’r rhai sydd wedi’u heffeithio fwyaf gan yr argyfwng costau byw a chan gefnogi ein heconomi ni yma yng Nghymru.







Translation:


 
The Chancellor of the Exchequer presented his Budget yesterday. This was an opportunity to address the worsening impacts of the cost\-of\-living crisis and to drive economic growth.


A Budget is also a statement of priorities. It was clear from the lack of extra funding for health, social services and local government – as well as the bare minimum of additional support for people and businesses who need help now – that the UK Government does not have a grip on the bigger picture and is content to tinker around the edges.


Alone among the G7, the UK’s economic output has yet to recover to pre\-pandemic levels. The Office for Budget Responsibility (OBR) expects the UK economy to shrink further this year – in contrast, the International Monetary Fund forecasts that every other G7 economy will grow. Unemployment in the UK is expected to increase and real disposable household incomes will fall by 6% between 2021\-22 and 2023\-24 – the largest decline in living standards since records began.


The Chancellor announced yesterday that we will receive an additional £178m over the next two years (2023\-24 and 2024\-25\) as a result of spending decisions made in England but our settlement in 2023\-24 is still up to £900m lower in real terms than expected at the time of the 2021 spending review.


This was meant to be a Budget for growth. But while the London School of Economics’ Growth Commission, the OECD and others have highlighted the vital importance of additional public investment in infrastructure to improve productivity and growth, this Budget contains a derisory £1m extra in capital funding in 2024\-25 for Wales.


The Senedd passed the Welsh Government’s Budget 2023\-24 – which provides significant additional investment for the NHS, social care and schools – last week. We will, of course, be considering how best to use the small amount of additional funding announced by the Chancellor, to meet the needs of Welsh people and priorities.


Ahead of the Budget, I pressed the Chancellor to provide support for households; to  increase funding for public services and to invest to grow the economy. I am pleased he listened to the many calls to maintain the energy price guarantee at £2,500 from April. However, it is disappointing that he refused to take the other practical actions we called for, and which have been endorsed by the independent expert group, which supports our Cabinet cost\-of\-living committee. Taken together, these could have made a real difference to those most exposed to the cost\-of\-living crisis.


We have consistently pressed the Chancellor to recognise the people in our society who need the most support, such as disabled people, people on benefits and those with caring responsibilities. While the Chancellor has announced further support to help people into work, we will not and cannot support any action which will make it difficult for people to access benefits or place conditions and sanction those currently receiving benefits.


The support announced for the over\-50s is likely to have minimal impact unless the UK Government takes steps to improve flexible working practices – the OBR has estimated that the increase in labour supply as a result of the policies announced in this Budget could be as low as 55,000\. The removal of the pension cap is a regressive policy that benefits the most affluent in our society – this should have been targeted where help was most needed.


The NHS and other public services are under extreme pressure. We are doing all we can to maintain effective and responsive services in Wales. The Chancellor has chosen to hold back funding at a time when extra investment is desperately needed to ensure our hard\-pressed public services can respond to the significant pressures following the pandemic and cost\-of\-living crisis and to ensure public sector workers are paid a fair wage. With the greater fiscal headroom the Chancellor has, this funding should have been made available now.


The Chancellor maintains that his priority is to grow the UK economy. While he announced £20m for work needed to the breakwater at the Port of Holyhead, there was a notable lack of other capital investment. There is a wealth of opportunities for investment to support economic growth, including rail, renewable energy and research and development in Wales.  The Chancellor failed, once again, to recognise these.


The UK Government holds the main levers related to energy costs and there must be greatersupport for businesses, particularly energy\-intensive industries and charities.


While the Chancellor continues to take a sticking plaster approach to the economy, we will continue to focus on protecting frontline public services, helping those most affected by the cost\-of\-living crisis and supporting our economy in Wales.